El CEIP Cronista Chabret rep una delegació d'un centre educatiu de Turquia
25 de gener 2024

![](/media/k0kh4qe2/1-c.jpg?width=850&height=620.2702702702703)

El CEIP Cronista Chabret i el regidor d'Educació, Raúl Palmero, han rebut una delegació turca del Centre educatiu Perihan Erdogan Ilkokulu, que es troba a Ankara, la capital de Turquia, amb la finalitat d'iniciar llaços educatius i fomentar l'intercanvi mitjançant programes Erasmus. Esta trobada s'emmarca en un _Job shadowing_ per a promoure concretament l'Erasmus + KA1, amb el títol _Disvadvantaged students are meeting with art_.

Des del claustre de professorat i la direcció del centre han expressat: «**Estes jornades enriquixen les habilitats i l'aprenentatge dels nostres alumnes, a més de dotar-los de nous recursos educatius com puguen ser l'obertura i el foment en el món dels idiomes amb altres països i cultures**».

El grup de professores ha estat durant uns dies en el centre educatiu atenent la metodologia de treball dels diferents nivells i cicles del col·legi i posant en comú les diferents visions educatives de tots dos països. En este sentit també han aprofitat per a visitar el patrimoni industrial i històric del municipi i nodrir-se de la cultura, tradicions i història saguntines.

El regidor d'Educació ha indicat que «**és molt important i necessari que es treballe des dels centres educatius la immersió lingüística amb altres països**» per a fomentar una especialització completa de l'alumnat, reforçant aspectes «**tan rellevants com l'expressió oral i així germinar una conversa fluida**». A més a més, Raúl Palmero ha afirmat: «**Des del departament d'Educació sempre donarem suport a este tipus d'iniciatives, les quals són fonamentals i essencials per al futur i desenvolupament dels nostres alumnes més joves**».

![](/media/gwiposat/2-c.jpg?width=850&height=626.0135135135135)

*   [](http://www.facebook.com/sharer.php?u=https://aytosagunto.es/va/actualitat/el-ceip-cronista-chabret-rep-una-delegacio-d-un-centre-educatiu-de-turquia/ "Facebook")
*   [](http://twitter.com/share?url=https://aytosagunto.es/va/actualitat/el-ceip-cronista-chabret-rep-una-delegacio-d-un-centre-educatiu-de-turquia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ceip-cronista-chabret-rep-una-delegacio-d-un-centre-educatiu-de-turquia/ "Linked In")
*   [](mailto:?body=https://aytosagunto.es/va/actualitat/el-ceip-cronista-chabret-rep-una-delegacio-d-un-centre-educatiu-de-turquia/)